Diari Oficial de la Generalitat Valenciana


Sumari del DOGV 8415, del 02-11-2018 (2018/10880)

RESOLUCIÓ de 24 d'octubre de 2018, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la inscripció, en el Registre de fundacions de la Comunitat Valenciana, de diverses entitats
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8415

Data del DOGV
:   02-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10701


Data del document
:   24-10-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 24 d'octubre de 2018, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la inscripció, en el Registre de fundacions de la Comunitat Valenciana, de diverses entitats [2018/10607]  
  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
  
- Resolució de data 12 de juliol de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de fundacions de la Comunitat Valenciana, l'entitat denominada Fundació Edukar Ahora de la Comunitat Valenciana, amb el número 611V i classificar-la amb caràcter educatiu, sota la tutela del Protectorat que exerceix la Generalitat. El seu domicili radicarà a València, carrer del Dr. Nicasi Benlloch, 114, baixos, codi postal 46782.  
Finalitats i activitats:  
«1. L'educació, formació, ensenyaments generatius inclusius en el desenvolupament d'activitats i accions de caràcter educatiu cultural en els àmbits de formació professional, inicial i permanent.  
2. La prestació d'ajudes, activitats i serveis relacionats amb els centres.  
3. La formació inicial i permanent del professorat, del personal no docent, d'altres membres de la comunitat educativa i d'altres professionals.  
4. Realitzar intervencions d'atenció a col·lectius desfavorits i/o en risc d'exclusió en l'àmbit educatiu.»  
Beneficiaris:  
«Els beneficiaris seran seleccionats democràticament amb criteris d'imparcialitat, no discriminació i objectivitat, entre les persones o entitats que estime el Patronat d'acord amb les bases, normes o regles que s'establisquen a aquest efecte.»  
  
- Resolució de data 27 de juliol de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de fundacions de la Comunitat Valenciana l'entitat denominada Fundació per a l'Actualització d'Estudis en Cures d'Infermeria de la Comunitat Valenciana, amb el número 613V i classificar-la d'ensenyament no reglat, sota la tutela del Protectorat que exerceix la Generalitat. El seu domicili radicarà a València, carrer de Terol, 15, escala B, planta 3, codi postal 46928.  
Finalitats i activitats:  
«a) Contribuir a la millora de la formació i preparació dels professionals sanitaris.  
b) Fomentar qualssevol activitats que coadjuven l'avanç i el perfeccionament de les ciències de la salut.  
c) La promoció professional del col·lectiu sanitari amb atenció específica a les seues possibilitats d'inserció en el mercat de treball.  
d) L'actualització permanent en els coneixements, tècniques i protocols propis d'infermeria.»  
Beneficiaris:  
«Seran potencials beneficiaris de la Fundació els professionals de la sanitat i l'assistència social i els qui aspiren a qualificar-se en aquestes matèries. La Fundació atorgarà amb criteris d'imparcialitat, objectivitat i no discriminació els seus beneficis a les persones que posseïsquen les condicions expressades anteriorment i que considere el patronat que són legítims creditors d'aquestes, d'acord amb les bases, normes o regles que establisca a aquest efecte.  
Ningú no podrà al·legar davant de la Fundació el dret preferent a gaudir dels seus beneficis, ni imposar la seua atribució a una persona o entitat determinada.»  
- Resolució de data 3 de setembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de fundacions de la Comunitat Valenciana l'entitat denominada Fundació María José Giorgeta de la Comunitat Valenciana, amb el número 614V, sota la tutela del Protectorat que exerceix la Generalitat. El seu domicili radicarà a València, carrer de Ribera, 16, codi postal 46792.  
Finalitats i activitats:  
«1. El compromís amb la qualitat i l'excel·lència en l'educació i la docència, i abastar un enfocament multidisciplinari que intensifique el desenvolupament educatiu en la societat.  
2. La creació d'una nova «cultura educativa» que tinga en compte els problemes presents i futurs en l'educació, i també la innovació i investigació d'aquesta, en qualsevol dels seus vessants.  
3. L'enfortiment de la integració de la dimensió educativa i cultural en l'ensenyament en general i en els recursos educatius de la societat, i eliminar les desigualtats en l'educació i en el fracàs escolar.  
4. Fomentar la formació educativa i cultural, com a mitjà de desenvolupament personal, qualificació professional i mitjà per a la integració, la inserció o la reinserció en el món laboral.  
5. L'educació, formació, ensenyament i desenvolupament d'activitats i accions educatives, de formació professional, inicial, permanent i la prestació d'ajudes, activitats i serveis hi relacionats.  
6. La formació inicial i permanent del professorat, de personal no docent, d'altres membres de la comunitat educativa, i d'altres professionals especialment de l'educació.  
7. Impulsar la utilització de les noves tecnologies i sistemes de la societat de la informació en l'educació.  
8. Formar persones, en el marc afectiu de confiança i seguretat, sanes, lliures, crítiques, responsables i respectuoses, capaces de dissenyar la pròpia destinació.  
9. Promoure, inculcar, fomentar i desenvolupar la formació, la docència i l'educació en els valors següents:  
- El respecte a les persones sense distinció de raça, sexe, ideologia i credo.  
- El respecte al propi cos i a la salut, com a responsabilitat individual, a través de programes específics dirigits a l'adquisició d'hàbits de vida saludables.  
- La responsabilitat davant del grup i la tolerància.  
- La cultura de l'esforç i el desenvolupament de la curiositat intel·lectual.  
- La consciència de pertànyer a un món cada vegada més global que exigeix el respecte i el coneixement d'altres cultures, i també l'adquisició de competències bàsiques que permeten la comunicació amb aquestes.  
- L'educació formal i els hàbits socials i de convivència adequats.  
- L'autoconfiança i la responsabilitat en les persones.  
- El compromís social i la responsabilitat cap a l'entorn en general i el medi ambient.»  
Beneficiaris:  
«Tindrà la consideració de beneficiari la societat en general i, de manera especial, totes les persones relacionades amb l'àmbit educatiu amb especial interés en alumnes de tota mena i condició, famílies, professors, institucions educatives, etc.  
També serà beneficiari qualsevol ciutadà que requerisca atenció educativa en funció dels mitjans disponibles.  
Sempre que siga necessària la delimitació de beneficiaris, com ara l'atorgament de beques o el finançament de projectes, la Fundació atendrà de manera principal aquelles persones que formen part del sector de la població que puga ser atés segons els objectius fundacionals, sempre d'acord amb els criteris generals d'imparcialitat i no discriminació i els particulars de mèrit i capacitat, sense perjudici que també puga considerar la pluralitat territorial, les situacions personals de necessitat dels beneficiaris, ordre de petició i altres anàlegs. El Patronat podrà acordar els requisits específics de cada convocatòria i la composició, si escau, de l'òrgan de selecció, els seus criteris d'actuació, els requisits i els mèrits a valorar.  
  
Ningú no podrà al·legar, ni individualment ni col·lectivament davant de la Fundació o el seu Patronat, cap dret al gaudi dels seus beneficis, abans que foren concedits, ni imposar la seua atribució a persones determinades.»  
  
- Resolució de data 12 de setembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de fundacions de la Comunitat Valenciana l'entitat denominada Fundació Barona, Voz, Equilibrio y Audición de la Comunitat Valenciana, amb el número 615V, sota la tutela del Protectorat que exerceix la Generalitat. El seu domicili radicarà a València, avinguda del Dr. Manuel Candela, 41, codi postal 46521.  
Finalitats i activitats:  
«La Fundació té per objecte la investigació, divulgació, promoció, estudi i desenvolupament de la medicina en l'àmbit de l'otorrinolaringologia.  
Correspon al Patronat de la Fundació determinar la manera en què s'hauran de complir les finalitats enumerades en aquest article. Les prestacions de la Fundació s'atorgaran de manera no lucrativa.»  
Beneficiaris:  
«Serà potencial beneficiari de la Fundació qualsevol persona física o jurídica que posseïsca les condicions requerides per l'índole de les finalitats fundacionals. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que posseïsquen les condicions expressades anteriorment i que considere el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar davant de la Fundació el dret preferent a gaudir dels seus beneficis, ni imposar la seua atribució a una persona o entitat determinada.»  
  
- Resolució de data 3 de setembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de fundacions de la Comunitat Valenciana l'entitat denominada Fundació Asiger de la Comunitat Valenciana, amb el número 616V, sota la tutela del Protectorat que exerceix la Generalitat. El seu domicili radicarà a la Vall d'Uixó, carrer de Sant Cristòfol, 18, 1r, codi postal 12648.  
Finalitats i activitats:  
«La Fundació té per objecte el desenvolupament de projectes socials per tal d'integrar i motivar persones amb malaltia mental crònica en el seu desenvolupament social i laboral. Correspon al patronat de la Fundació determinar la manera en què s'hauran de complir les finalitats enumerades en aquest article. Les prestacions de la Fundació s'atorgaran de manera no lucrativa.»  
Beneficiaris:  
«Seran potencials beneficiaris de la Fundació el col·lectiu de la malaltia mental crònica. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que tinguen les condicions expressades anteriorment i que considere el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar davant de la Fundació el dret preferent a gaudir dels seus beneficis, ni imposar la seua atribució a una persona o entitat determinada.»  
  
- Resolució de data 3 de setembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de fundacions de la Comunitat Valenciana l'entitat denominada Fundació Ciclista Beniopa de la Comunitat Valenciana, amb el número 617V, sota la tutela del Protectorat que exerceix la Generalitat. El seu domicili radicarà a Gandia, passeig de les Germanies, 93, baixos, codi postal 46000.  
Finalitats i activitats:  
«La Fundació Ciclista Beniopa de la Comunitat Valenciana persegueix les finalitats següents:  
1. Proporcionar el vehicle necessari per a donar continuïtat als joves ciclistes de la Comunitat Valenciana, de manera prioritària i a altres joves del ciclisme nacional i internacional.  
2. Creació de programes formatius amb la finalitat d'obtindre una organització capaç de potenciar el ciclisme en totes les seues modalitats i categories, amb especial atenció al ciclisme adaptat, sense perjudici d'impulsar també el ciclisme de competició o d'elit. A més, a fi d'obtindre ingressos, la Fundació podrà realitzar activitats mercantils l'objecte de les quals estiga relacionat amb les finalitats fundacionals.  
3. Promoure l'esport en general i el ciclisme en particular, entre els grups de població més desfavorits, com ara persones amb qualsevol tipus de discapacitat, persones immigrants, dones en situacions desfavorables, persones majors de 55 anys i menors de 14.»  
Beneficiaris:  
«1. En general la Fundació procurarà atendre i dirigir les seues activitats principalment en aquelles activitats relacionades amb l'esport del ciclisme.  
2. Sempre que siga necessària la delimitació dels beneficiaris, en casos com ara l'atorgament de beques, la Fundació atendrà de manera principal aquelles persones que formen part del sector de la població que puga ser atés segons els objectius fundacionals, sempre d'acord amb els criteris generals d'imparcialitat i no discriminació i els particulars de mèrit, capacitat, sense perjudici que també puga considerar la pluralitat territorial o les situacions personals de necessitat dels beneficiaris, ordre de petició i altres anàlegs.  
3. Ningú no podrà al·legar, ni individualment, ni col·lectivament, davant de la Fundació o el seu Patronat, cap dret al gaudi dels seus beneficis, abans que foren concedits, ni imposar la seua atribució a persones determinades.»  
  
- Resolució de data 19 de setembre de 2018, del secretari autonòmic de Justícia, Administració Pública, Reformes Democràtiques i Llibertats Públiques, de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de fundacions de la Comunitat Valenciana l'entitat denominada Fundació de la Comunitat Valenciana Graos Marins, amb el número 618V, sota la tutela del Protectorat que exerceix la Generalitat. El seu domicili radicarà al Grau de Gandia, carrer de Gibraltar, 16, codi postal 46021.  
Finalitats i activitats:  
«La Fundació té per objecte promoure la cultura, investigació, conservació i difusió de la navegació, la recuperació de la memòria històrica dels ports de mar de la Comunitat Valenciana, l'arqueologia submarina en les costes de València, l'organització d'exposicions de la història de la navegació i pesca i conferències de caràcter historicocultural del mar.»  
Beneficiaris:  
«1. Seran potencials beneficiaris de la Fundació qualssevol persones naturals o jurídiques.  
2. La Fundació atorgarà amb criteris d'imparcialitat, objectivitat i no discriminació els seus beneficis a les persones que posseïsquen les condicions expressades anteriorment i que considere el patronat que són legítims creditors d'aquests, d'acord amb les bases, normes o regles que establisca a aquest efecte.  
3. Ningú no podrà al·legar davant de la Fundació el dret a gaudir dels seus beneficis, ni imposar la seua atribució a persona o entitat determinada.»  
  
La qual cosa es fa pública en compliment del que disposa l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», i també per constatar la concurrència d'interés públic perquè se'n prenga coneixement.  
  
València, 24 d'octubre de 2018.- La consellera de Justícia, Administració Pública, Reformes Democràtiques i Llibertats Públiques, p. d. c. (R 03.10.2017; DOGV 8146, del 10.10.2017), el secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.